# Hris-ArhivGurkovo_2004**ОБЩИНА ГУРКОВО**

**гр. Гурково 6199, обл. Ст. Загора, бул. “Княз Ал. Батенберг” 3**

**тел.: КМЕТ – 04331/ 2260, НАЧАЛНИК ОТДЕЛ”ФС” – 04331/ 2084,**

**email:** [**obshtina@gurkovo.bg**](mailto:obshtina@gurkovo.bg)**, web: http://www.gurkovo.bg**

**Изх.№ ……..**

**……………...2025 г.**

**ДО**

**ОБЩИНСКИ СЪВЕТ**

**ГРАД ГУРКОВО**

**П Р Е Д Л О Ж Е Н И Е**

**от КЪНЧО ПАПАЗОВ – КМЕТ НА ОБЩИНА ГУРКОВО**

ОТНОСНО: **Провеждане на конкурс** по реда на Раздел III от Наредбата за реда за придобиване, управление и разпореждане с имоти и вещи – общинска собственост за продажба чрез конкурс на обект: **ПИ с идентификатор 18157.187.389, находящ се в гр. Гурково**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Поземлен имот частна общинска собственост с идентификатор **18157.187.389**  по Кадастралната карта и кадастралните регистри на гр. Гурково е иглолистна гора.. Имотът е актуван с АЧОС №1513/17.01.2025 г., надлежно вписан в Служба по вписванията-гр. Казанлък с вх. №246, дв.вх.246, акт №119 том 1 н.д.13; трайно предназначение на територията: Урбанизирана; начин на трайно ползване: иглолистна гора, категория на земята при неполивни условия: IX, граници на имота: 18157.187.191; 18157.187.975; 18157.187.974; 18157.187.952; 18157.187.951; 18157.187.937; 18157.187.374; 18157.187.500; 18157.187.225; 18157.187.708.

В Общинска администрация Гурково постъпи Уведомление за инвестиционно намерение: Изграждане на етнографски комплекс по съвместна инициатива на собственик на терени и заинтересовани за намерение страни с вх. №387/28.08.2025 г. , от Кольо \*\*\*\*\* Колев и „БУЛМЕТАЛ” АД.

За гореописания поземлен имот Общински съвет Гурково прие Решение №185 по Протокол №16 от 31.01.2025 г., с което даде съгласие за продажбата му.

В изпълнение на горното решение и на осн. чл. 62 от НРПУРИВОС беше издадена Заповед №РД-01-119/12.03.2025 г., а със Заповед № РД-01-160/15.04.2025 г. – отменен. Със Заповед № РД-01-198 /16.05.2025 г. бе определена втора дата за провеждане, но търгът отново беше отменен със Заповед № РД-01-266/01.07.2025 г. До момента няма обявена нова дата за провеждането му.

Към настоящия момент Община Гурково няма инвестиционни намерения за имота.

Предвид заявения интерес от страна на Кольо Атанасов Колев да инвестира **1,5 млн лв.** за изграждане на **етнографски комплекс** от кота нула, **реализиране на комплекса в рамките на 4 години** от откриването на строителната площадка, застрояване на 6,500 м2, където ще бъдат онагледени **множество занаяти** и откриването на **постоянни нови работни места**, ще се привлекат **инвестиции** в населеното място и ще се привлекат **туристи и посетители.**

С оглед създаването на нови работни места, инвестиции в населеното място и привличане на туристи считам за целесъобразно да бъде избрана процедура за продажба на имота, задължаваща купувача да застрои имота, да осигури нови работни места с цел подобряване, облагородяване и популяризиране на Община Гурково като туристическа дестинация. В тази връзка предлагам на бъдат предриети действия по процедура за продажба чрез **публично оповестен конкурс** по реда на НРПУРИВОС, като Общински съвет – Гурково вземе решение в този смисъл.

Тази процедура би позволила поставянето на изисквания относно бъдещото застрояване на терена, срока за неговото осъществяване, както и последващ контрол по изпълнението ѝ, **а не единствено изсичането на гората.**

За имота има изготвена пазарна оценка с оглед продажбата и тя е определена съгласно Оценителски доклад възложен на „ЕЛИРА ЕСТЕЙТ”ЕООД, ЕИК201781041, гр. София, ул. „Слав Караславов”№6Б, с Възлагателно писмо №ЕЗ-56/20.01.2025 г.

Към настоящия момент, без да са реализирани инвестиционни намерения, пазарната стойност на земята не може да се приравни към такава в урбанизирана територия и се изчислява пазарната стойност на земеделската земя без насаждението на поземлен имот с идентификатор 18157.187.389 е **20300,00 лв. (двадесет хиляди и триста лв. и нула ст.) без ДДС.** Базисната цена на насаждението (черен бор – 55-годишен)възлиза на **17164,00 лв. (седемнадесет хиляди сто шестдесет и четири лв. и нула ст.) без ДДС.**

Пазарната стойност на земя и насаждение е **37460,00 лв. (тридесет и седем хиляди четиристотин и шестдесет лв. и нула ст. ) кръгло без ДДС,** която следва да се одобри от Общински съвет.

Данъчната оценка на имота, предмет на това предложение е **524,60 лева (петстотин двадесет и четири лв. и шестдесет ст.) без ДДС.**

Във връзка с гореизложеното и на основание чл.21, ал.1, т.8 от ЗМСМА, чл.35, ал.1 и чл.41 ал.2 от ЗОС, както и чл.45, ал.1 от Наредбата за реда за придобиване, управление и разпореждане с имоти и вещи – общинска собственост, предлагам Общински съвет – Гурково да вземе следното:

#### Р Е Ш Е Н И Е:

1. **ОТМЕНЯ** свое Решение №185 от 31.01.2025 г. /Протокол 16 / за продажба чрез публичен търг с явно наддаване на ПИ с идентификатор **18157.187.389** по КККР на гр. Гурково.
2. Да **се извърши продажба чрез конкурс за продажба на общински имот ЧОС,** представляващ ПИ с идентификатор **18157.187.389**  по кадастралната карта и кадастралните регистри на гр. Гурково е иглолистна гора.. Имотът е актуван с АЧОС №1513/17.01.2025 г., надлежно вписан в Служба по вписванията-гр. Казанлък с вх. №246, дв.вх.246, №119 том 1 н.д.13; трайно предназначение на територията: Урбанизирана; начин на трайно ползване: иглолистна гора, категория на земята при неполивни условия: IX, граници на имота: 18157.187.191; 18157.187.975; 18157.187.974; 18157.187.952; 18157.187.951; 18157.187.937; 18157.187.374; 18157.187.500; 18157.187.225; 18157.187
3. **Одобрява** предложената и приложена към настоящото решение пазарна оценка на стойност **37460,00 лв (тридесет и седем хиляди четиристотин и шестдесет лв. и нула ст. ) без ДДС** за ПИ с идентификатор **18157.187.389** по КККР на гр. Гурково, изготвена „ЕЛИРА ЕСТЕЙТ”ЕООД;
4. **Определя конкурсна цена** за продажба на имот ПИ с идентификатор **18157.187.389** по КККР нагр. Гурково - частна общинска собственоств размер на **– 37460,00 лв (тридесет и седем хиляди четиристотин и шестдесет лв. и нула ст. ) без ДДС**
5. **оправомощава** Кмета на Община Гурково да организира и проведе публичен конкурс за продажба на описания по-горе недвижим имот, след което да сключи договор с лицето, което го спечели.

**ВНОСИТЕЛ:**

**КЪНЧО ПАПАЗОВ**

**КМЕТ НА ОБЩИНА ГУРКОВО**

**Съгласувал юрист:**

**адв. Т. Димитрова**

КП/ИТ-А