

**ОБЩИНА ГУРКОВО**

**гр. Гурково 6199, обл. Ст. Загора, бул. “Княз Ал. Батенберг” 3**

**тел.: кмет – 04331/ 2260, obshtina@gurkovo.bg , www.gurkovo.bg**

**ИНФОРМАЦИЯ**

**за Състоянието на безработицата в община Гурково към 01.09.2025 г. и обхват и насоченост на програмите за временна трудова заетост към** **01.09.2025 г.**

По данни от Дирекция „ Бюро по труда“ град Казанлък равнишето на безработицата в община Гурково към 31.07.2025 г. е 15,38 %, което остава едно от най-високите за област Стара Загора. В сравнение със същия период на изминалата 2024 година безработицата се е намалила с малко над 2 пункта. Към края на 2024 год. средногодишното равнище на безработицата е 17,69 %. В сравнение с общата безработица за страната, тази в община Гурково е далеч над средната. Устойчива е тенденцията на запазване на наетите лица по трудови правоотношения.

Брой регистрирани безработни лица от община Гурково към 31.07.2025 г. – 259, в т.ч.:

* жени - 144;
* мъже - 115.

Регистрирани безработни по образование:

* безработни лица с начално и по-ниско образование – 199;
* безработни лица с основно образование – 23;
* безработни лица със средно образование – 35;
* безработни лица с висше образование – 2.

Както се вижда основната част от безработните са с ниска или без квалификация и образование.

С цел намаляване равнището на безработицата Общината ежегодно кандидатства по различни проекти и програми. Бяха одобрени и стартираха: Проект „Започвам работа-Компонент 3- заетост“, Проект „Иновативни здравно-социални услуги в община Гурково“, Проект „Младежки практики“, всички финансирани от Програма за „Развитие на човешките ресурси“2021-2027, съфинансирани от Европейския съюз чрез Европейски социален фонд +.

**Обхват и насоченост на програмите за временна трудова заетост**

Основни приоритетни групи:

* безработни младежи до 29 г., с подгрупа до 25 г. младежи, които нито се обучават, нито са заети;
* безработни лица над 50-годишна възраст;
* безработни лица с ниска или нетърсена на пазара на труда професионална квалификация и недостиг на ключови компетентности, в т.ч. безработни лица с ниско образование (включително от ромски произход) –без квалификация, с основно и по-ниско образование, лица самоопределили принадлежността си към ромския етнос;
* продължително безработни лица с трайни увреждания.

За периода от м. септември 2024 г. до настоящия момент се изпълняват следните програми и проекти:

**Механизъм Лична помощ** - към 31.08.2025 г. – има назначени 31 лични асистенти в следните населени места на територията на Общината: гр. Гурково, с. Конаре, с. Паничерево и с. Пчелиново за предоставяне на социални услуги за хора с увреждания над 90 % с чужда помощ в домашна среда.

**Социална услуга „Асистентска подкрепа**“ – от 2021 год. услугата е делегирана от държавата дейност - с оглед целево осигуряване на социални услуги за хора с увреждания и лица над 65 г. с ограничения или в невъзможност за самообслужване са назначени 7 лица на длъжност „Социален асистент“ в гр. Гурково, с. Паничерево и с. Конаре.

**Национална програма „Помощ за пенсиониране“** за осигуряване на заетост на безработни лица над 60 г., регистрирани в териториално поделение на Агенцията по заетостта, което подобрява възможностите на лицата, включени в Програмата да придобият право на пенсия по чл. 68, ал. 1 и 2 от Кодекса за социално осигуряване (КСО). Одобрени 2 бройки за гр. Гурково и с. Паничерево и започнаха работа на 24.09.2024 г. за срок от 24 месеца.

**Национална програма за „Заетост и обучение на хора с трайни увреждания“**

Повишаване степента на информираност на обществото за проблемите и възможностите на лицата от целевите групи по Програмата, с цел промяна на обществените нагласи и премахване на съществуващите стереотипи. Създаване на условия за достоен и самостоятелен живот за хората, обект на Програмата. Одобрени 2 бройки за срок от 24 месеца.

**Проект „Започвам работа“ - Компонент 3 – „Заетост“**  финансиран от Програма за „Развитие на човешките ресурси“2021-2027, съфинансиран от Европейския съюз чрез Европейски социален фонд +. Обхват на наетите лица общо 8 работни места за 24 месеца, целева група Безработни неактивни лица с трайни увреждания, като по програмата се осигуряват разходите за възнаграждения и осигуровки на наетия персонал, когато са налице 85% отработени дни за тримесечие.

**Проект „Иновативни здравно-социални услуги в община Гурково“** финансиран от Програма за „Развитие на човешките ресурси“2021-2027, съфинансиран от Европейския съюз чрез Европейски социален фонд +. Наети са 7 лица за срок от 24 месеца, на длъжност домашен помощник, които предоставят индивидуализирана подкрепа в домашна среда за лица с увреждания и възрастни хора, зависими от грижа, въз основа на предварително изготвен график на 35 потребителя.

**Проект „Младежки практики“** финансиран от Програма за „Развитие на човешките ресурси“2021-2027, съфинансиран от Европейския съюз чрез Европейски социален фонд +.

Програмата има за цел да подпомогне младежи, включително такива без опит да придобият практически умения. Това от една страна ще осигури създаването на трудови навици, а от друга ще подкрепи преодоляването на пречките пред заетостта за младежите, породени от липсата на квалификация, образование, мотивация за работа, като това ще повиши възможностите им за доходи и достойно участие на пазара на труда. Срока на програмата е за 5 месеца и са наети 8 лица.

*Изготвил:*

