

# ОБЩИНА ГУРКОВО

**гр. Гурково 6199, обл. Ст. Загора, бул. “Княз Ал.Батенберг” 3**

**тел.: КМЕТ – 04331/ 2260, ГЛ.СЧЕТОВОДИТЕЛ – 04331/ 2084,**

**факс 04331/2884, e-mail –** [**gurkovo\_obs@abv.bg**](mailto:gurkovo_obs@abv.bg)

**Изх. №…………**

**………….2025 г.**

**ДО**

**ОБЩИНСКИ СЪВЕТ**

**ГР. ГУРКОВО**

**ПРЕДЛОЖЕНИЕ**

**ОТ КЪНЧО СТОЯНОВ ПАПАЗОВ - КМЕТ НА ОБЩИНА ГУРКОВО**

Относно: Кандидатстване на Община Гурково за удължаване срока за допустимост на разходите и изпълнение на дейностите по процедура BG05SFPR003-1.001 - „Топъл обяд във връзка с изпълнение на Програма за храни и основно материално подпомагане 2021-2027, съфинансирана от Европейски социален фонд ПЛЮС “ със срок от 01.10.2025 г. до 31.01.2026 г.

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Настоящото предложение се внася на Вашето внимание по повод възможността на Община Гурково да продължи да предоставя топъл обяд на най-уязвимите и социално затруднени лица на нашата община.

Между Община Гурково и Агенция за социално подпомагане е сключен Административен договор за предоставяне на безвъзмездна финансова помощ по Програма за храни и основно материално подпомагане 2021-2027г., процедура BG05SFPR003-1.001 - „Топъл обяд“, регистрационен номер на договора BG05SFPR003-1.001-0163-C04 за срок от 01.10.2022г. до 30.09.2025г. на стойност 691 441.92 лв.

От 01.10.2022 г. на територията на общината 240 броя лица получават топъл обяд всеки работен ден. Той включва: супа, основно ястие, хляб и поне веднъж седмично десерт.

Благодарение на бързата реакция на всички общини за приспадане на натрупаните икономии, както и добрата комуникация с Европейската комисия, с постъпило в деловодството на общината писмо от Агенция за социално подпомагане – Програма за храни и основно материално подпомагане 2021-2027 с наш Вх. № ЕЗ-863/20.08.2025 г. се дава възможност с освободения финансов ресурс, Община Гурково да кандидатства за удължаване срока за допустимост на разходите и изпълнение на дейностите до 31.01.2026 г. Кандидатстването за сключване на допълнително споразумение /анекс/ към административния договор, следва да бъде представено на управляващия орган на ПХОМП чрез функционалните възможности на системата ИСУН най-късно до 23.09.2025 г.

Един от изискуемите документи при кандидатстване е наличие на Решение на общински съвет за реализиране на дейностите по предоставяне на топъл обяд като „местна дейност“ за срока на изпълнение на договора.

Във връзка с гореизложеното и на основание чл. 21, ал. 1, т. 23 и ал. 2 от ЗМСМА, чл. 25, ал.1 и ал.2, т. 4 от Закона за социалните услуги, §1, т.20 от ДР на Закон за публичните финанси, предлагам Общински съвет - Гурково да вземе следното

**РЕШЕНИЕ:**

1. Дава съгласие Община Гурково да кандидатства за удължаване срока до 31.01.2026 г. по Проект № BG05FPR003-1.001 - Топъл обяд по Програма за храни и основно материално подпомагане съфинансирана от Европейски социален фонд ПЛЮС.

2. Оправомощава кмета на община Гурково да предприеме всички необходими действия за удължаване срока на договора, при спазване на всички нормативни изисквания.

ВНОСИТЕЛ:

**КЪНЧО ПАПАЗОВ**

**КМЕТ НА ОБЩИНА ГУРКОВО**

*Съгласувал юрист:*

*Адв. Таня Димитрова*