Приложение № 7

**Глава втора, раздел VIII**

**ТАРИФА**

**за таксите, които се заплащат при промяна на предназначението на земеделските земи от Общинския поземлен фонд (ОПФ)**

Раздел I

Общи положения

Чл. 1. С тарифата се определя размерът на таксите, които се заплащат при промяна на предназначението на земеделските земи от Общинския поземлен фонд (ОПФ) за неземеделски нужди.

Чл. 2. При изграждане на оранжерии, разсадници и други обекти за производство на земеделска продукция такса се заплаща само за тази част от земята, която се застроява със спомагателни сгради, съоръжения и комуникации и от нея пряко не се получава земеделска продукция.

Чл. 3. Таксата за всички спомагателни и допълнителни обекти, за инженерната инфраструктура и комуникациите, намиращи се във и извън границите на площадката (трасето) на основния обект, се определя в зависимост от вида на обекта, за който се иска промяна на предназначението на земеделските земи.

Раздел II

Определяне на таксата за промяна на предназначението на земеделска земя от Общинския поземлен фонд (ОПФ) за неземеделски нужди

Чл. 4. Размерът на таксата за промяна на предназначението на земеделска земя се определя от:

1. бонитетната категория на земеделската земя, посочена в акта за категоризация, изготвен съгласно Наредбата за категоризиране на земеделските земи при промяна на тяхното предназначение (ДВ, бр. 90 от 1996 г.);

2. размера на земята, включена в границите на определената площадка или трасе на обекта;

3. местонахождението на земята съобразно категорията на населеното място, определена по Единния класификатор на административно-териториалните и териториалните единици (ЕКАТТЕ) в Република България;

4. вида на обекта;

5. възможността за напояване.

Чл.5. (1) Размерът на таксата се определя по формулата:

**Т = СББ x Кплощ x Кфт x Кпол,**

където:

**Т** е таксата за промяна на предназначението на 1 дка земеделска земя (лв.);

**СББ** - средният бонитетен бал за съответната категория земеделска земя при

неполивни условия; за некатегоризируема земя СББ е 2,5;

**Кплощ** - коефициентът за площта на земята, необходима за обекта;

**Кфт -** коефициентът за функционалния тип на населеното място;

**Кпол** - коефициентът за поливност.

(2) Коефициентът за площта на земята се определя в зависимост от размера на земята,

необходима за обекта, и от вида на обекта, както следва:

1. за обектите по чл. 6:

а) при площ до 1 дка включително - 2,00 лв./1,02€;

б) при площ над 1 до 5 дка включително - 3,00 лв./1,53€;

в) при площ над 5 до 10 дка включително - 4,00 лв./2,05€;

г) при площ над 10 дка - 5,00 лв./2,56€;

2. за обектите по чл. 7 независимо от размера на площта, която се засяга - 2,00 лв./1,02€;

3. за имоти, които са разположени в едно и също землище и за които предложения запромяна на предназначението са внесени от един и същ собственик или лице, което имаправо да строи в чужд имот, коефициентът за площ по т. 1 се определя въз основа на суматаот площите на всички имоти независимо от броя на изработените за тях подробниустройствени планове.

(3) Коефициентът за функционалния тип на населеното място се определя в зависимост от групата по функционален тип на населеното място и от вида на обекта както следва:

|  |  |  |
| --- | --- | --- |
| Групи по функционален тип | Вид на обекта по чл. 6 ал.1 | Вид на обекта по чл. 6 ал.2 |
| За земи в землищата на населените места от ІV функционален тип | 9.00 лв./4,60€ | 0.80 лв./0,41€ |
| За земи в землищата на населените места от V, VІ, VІІ функционален тип | 6.00 лв./3,07€ | 0.50 лв./0,26€ |
| За земи в землищата на населените места от VІІІ, ІХ, Х функционален тип | 3.00 лв./1,53€ | 0.30 лв./0,15€ |

(4). За линейни обекти коефициентът за функционален тип за населеното място е 1,00.

(5). Коефициентът за поливност при поливни условия е 1,20, а при неполивни - 1,00.

(6). За промяна предназначението на земеделски земи от Общинския поземлен фонд, когато се включват в регулация на населеното място с предназначение за жилищно строителство общината заплаща такса в размер на 10 лв. на дка.

Чл.6.(1). Припромянапредназначението на земеделсказемязаизграждане на търговски, производствени, складови, административни, курортни, туристическииспортниобекти, жилищнисгради и вилнисгради, на паркинги и гаражи, размерът на таксатасе определят пореда на чл. 6, катосеползвасъответниякоефициент в колона 2 на горнататаблица.

(2). При промяна предназначението на земеделска земя за изграждане на здравни обекти, обекти на науката, образованието и културата; обекти на енергетиката и трансторта; обекти със социално предназначение; обекти за опазване и възстановяване на околната среда; обекти свързани с производството, съхранението и преработката на селскостопанска продукция; обекти на хранително-вкусовата промишленост; стокови тържища за непреработена растителна и животинска продукция; обекти за съхраняване, поддържане и ремонт на селскостопанска техника, размерът на таксата се определя по реда на чл.6, като се ползва съответния коефициент в колона 3 на горната таблица.

Чл.7.(1). Таксата се заплаща от инвеститора на обекта, който ще се строи в земеделска земя от общинския поземлен фонд, след постановяване на положително Решение за промяна на предназначението на земеделската земя на комисията по чл. 17, ал.1 от ЗОЗЗ.

(2). Размерът на таксатапо чл.6 за всеки конкретен обект се определя въз основа на протокол на комисия, назначена от кмета на общината. Протоколът на комисията се връчва на инвеститора на обекта по реда на АПК.

(3). Таксата се заплаща еднократно, в 30 дневен срок от връчване на протокола по предходната алинея.