**МОТИВИ КЪМ ПРОЕКТА НА РЕШЕНИЕ ЗА СЪЗДАВАНЕ НА ОБЩА ОБЩЕСТВЕНА КОЛЕКЦИЯ**

***1. Причини налагащи създаване:***

Гурково е град с богато историческо минало, с характерни за региона традиции, обичаи и бит. Материални свидетелства за това са запазени в Народно читалище „Войвода Генчо Къргов - 1920“ гр. Гурково и в единствената експозиция в България, посветена на магарето.

Богатата етнографска колекция на читалището от края на XIX – първата половина на ХХ в. съдържа над 400 вещи от текстил, за домашно обзавеждане и такива, свързани с различни занаяти е експонирана в една от залите на читалищната сграда. За експозицията на магарето е подсигурена специална зала, в която са представени кътове за магарето и атрибути, свързани с него; етнографски кът, представящ бита в Гурково от първата половина на ХХ в.; археологически кът с артефакти, открити в региона, като общият брой на предметите също е над 400. Тази експозиция, която обединява история, традиции и настроение, е свързана и с провеждащото се ежегодно „Био рали с магарешки каручки“ и функционира повече от 10 години. Интересът към нея е най-голям в началото на септември, когато е празникът, но през цялата година също има посетители от страната и чужбина.

В двете помещения, в които са експонирани вещите, са подсигурени със СОТ и осигуряват подходящи условия за съхранението им. Назначени са и служители, които да отговарят за тях.

Експозицията за магарето има обявени дни за посещение.

***2. Цели, които се поставят със създаването на колекцията:***

- Основната цел за предлаганото създаване на обществената колекция е, че въпреки своето реално десетилетно съществуване, колекцията към читалището и експозицията за магарето досега не са регистрирани и съгласно Наредба № Н-9 от 27 април 2012 г. на Министерството на културата за реда за създаването и управлението на обществените колекции (Обн. ДВ. бр.39 от 22 Май 2012 г.)

- Комисия от специалисти от РИМ-Стара Загора извърши идентификация на вещите и констатира наличието на движими културни ценности с обществена значимост за гр. Гурково и региона в областите етнография и археология.

- Регистрирането на единствената в България експозиция, посветена на магарето, както и на културните ценности с обществена значимост от гр. Гурково и региона ще помогнат за създаване на съвременен туристически продукт.

***3. Финансови и други средства, необходими за осигуряване на дейността:***

За издържане на обществената колекция основен източник на финансиране е общинският бюджет. Средствата за това финансиране и до сега се разчитат ежегодно в проекта за общинския бюджет. За разширяване на дейността ще са необходими допълнителни средства, чието осигуряване се търси от различни финансови механизми на държавния бюджет и европейски програми.

***4. Очаквани резултати от създаване на обществена колекция:***

По своята същност това не е нова дейност за жителите на Община Гурково, по-скоро тя ще придобие точен статут и ще се приведе в съответствие с действащото законодателство.

Ще се повиши възможността за разработване и реализиране на образователни програми с деца и ученици.

Създаване на съвременен туристически продукт, основан на историческото минало на Община Гурково.